**Usmernenie o verejných bohoslužbách v gréckokatolíckej farnosti Chotča**

**s filiálkami Oľšavka a Krušinec**

Od dnešného dňa (streda 6. máj) je podľa nariadenia vlády opäť povolená účasť veriacich na bohoslužbách.

Verejné bohoslužby sa môžu sláviť pri splnení nasledujúcich podmienok:

1. **Vstup a pobyt v chráme len s prekrytými hornými dýchacími cestami** (napr. rúško, šál, šatka).
2. **Pri vstupe do chrámu použiť dezinfekciu na ruky.**
3. **V chráme počas bohoslužieb budú označené v každej druhej lavici vyhradené miesta na sedenie, pričom každé z nich bude minimálne v 2m vzdialenosti od seba.** (Prosím preto zvlášť starších ľudí, ktorí boli zvyknutí sadať si na „svoje miesto“, aby rešpektovali presne určené miesta na sedenie).
4. **Ak sa na sv. liturgii zúčastnia manželia, rodičia s deťmi, ľudia žijúci v jednej domácnosti, môžu stáť alebo sedieť spolu pri zachovaní povinného odstupu od ostatných.**
5. **Dvojmetrové vzájomné odstupy budú platiť aj pre stojacich ľudí** (v chráme aj vonku).
6. **Eucharistia bude rozdávaná do rúk veriaceho pod spôsobom chleba, ktorý si ju sám pred kňazom vloží do úst** (v rade na sväté prijímanie je potrebné taktiež zachovať predpísané 2m odstupy).
7. **Je potrebné zabezpečiť pravidelné vetranie chrámu.**
8. **Pravidelne treba dezinfikovať kľučky a kontaktné plochy.**
9. **V laviciach nech nie sú spoločné liturgické knihy, ružence, texty piesní...**
10. **Veriaci nech si uctia ikony len úklonom a prežehnaním, bez dotyku perí a rúk.**
11. **Až do úplného odvolania opatrení, ktoré limitujú zhromažďovanie, zostáva v platnosti dišpenz od povinnej účasti na bohoslužbách v nedele a sviatky. Preto je dôležité si uvedomiť, že účasť od 6. mája je možná, avšak dobrovoľná – aj čo sa týka nedelí a sviatkov.**
12. **Účasť na bohoslužbách nie je obmedzená vekom, ale vzhľadom k tomu, že ochorenie COVID 19 je väčším zdravotným rizikom pre starších ľudí, nech svoju účasť na bohoslužbách dostatočne zvážia.**
13. **Najbližšie sa stretneme v našom farskom chráme v nedeľu 10.5.2020 pri slovenskej sv. liturgii o 10.30 hod.**
14. **Bližšie informácie budem aktualizovať v priebehu týždňa a o všetkom vás informovať.**

S pozdravom a radostným očakávaním zo stretnutia sa s vami, váš o. Mikuláš